বাবুল আকতার, সাপাহার(নওগাঁ)প্রতিনিধি: নওগাঁর সাপাহার উপজেলায় চলতি মৌসুমে আধুনিক ও বৈজ্ঞানিক পদ্ধতিতে সরিষা ফসলের মাঠে মৌচাক স্থাপন করে ভ্রাম্যমান মৌচাষীরা প্রতি সপ্তাহে ৬ লক্ষ টাকা মুল্যের বিশুদ্ধ মধু উৎপাদন করছে । উপজেলার ৬ ইউনিয়নের বিভিন্ন গ্রামের দিগন্তজোড়া সরিষা ক্ষেতে সদ্য ফোটা হলুদ ফুলের মাঝে এই মৌমাছির কৃত্রিম মৌচাক (বাক্স) স্থাপন ও মধু আহরনের প্রযুক্তি এলাকাবাসীর নজর কেড়েছে।